Here is a page extracted from Wikipedia that may contain CSS, HTML, and a lot of unformatted text.

Title: يعقوب دى منسى
Content: يعقوب دى منسى (1807 ـ 1887) Menasce من عيلة يهودية سفاردية جات لمصر من اسبانيا، ابتدى حياته صراف فى حارة اليهود، وتدرَّج فى شغله لغايه مابقى صراف باشا للخديوي اسماعيل.وبعدهااسس بالتعاون مع يعقوب قطاوي مؤسسة مالية وتجارية (بيت منَسَّى واولاده)وبقى ليها فروع فى مانشستر وليفربول ولندن وباريس ومارسيليا واستانبول، وبعدها اشترك بالتعاون مع الخديوى اسماعيل فى تأسيس البنك التركى المصرى، وارتبط نشاطه بكثير من شركات ومشاريع عايلات قطاوى وسوارس.

وفي سنه 72/1873،اتمنح يعقوب دي منَسَّى الحماية النمساوية، وفي سنه 1875 اتمنح لقب البارونية والجنسية النمساوية المجرية تقديراً للخدمات اللى قدمها للتجارة النمساوية المجرية ـ المصرية. وتريس يعقوب دي منَسَّى الطايفة اليهودية فى القاهرة سنه 1869، وبعدها اتنقل سنه 1871 لاسكندرية فأسَّس معبد منَسَّى ومقابر منَسَّى ومدارس منَسَّى، وتريس ابنه ديفيد ليفي دي منَسَّى (1830ـ 1885) رياسة الطايفة فى اسكندرية وخلفه فى رياستها ابنه جاك (1850 ـ 1916) اللى احتفظ بيها لغاية بداية الحرب العالمية الأولى لما اعتبرته السلطات البريطانية عدو لأنه كان يحمل الجنسية النمساوية المجرية. و نقل جاك اعمال العيلة من الاعمال المالية والمصرفية لتجارة القطن والسكر المربحة، واشترى مساحات واسعة من الاراضي فى دلتا وصعيد مصر. ووصلـت ثروته عند وفاته الى ما بين 300 و500 الف جنيه مصري.

و«منَسَّى» او «دي منَسَّى» او «منَسَّه»، وهو النطق الشايع فى مصر هو «منشه». ويُوجَد شارع فى اسكندريةاسمه «شارع منشَّه».

اما اخوه الأصغر فليكس يهودا (1865 ـ 1943)، فدرس فى ڤيينا وأسَّس فرع بيت منَسَّى فى لندن وتريس الطايفة اليهودية فى اسكندرية فى الفترة ما بين سنه 1926 و1933. وكان فليكس دي منَسَّى صديق لحاييم وايزمان، فأسَّس وتريس اللجنة المؤيدة لفلسطين سنه 1918 كما مثَّل الحركة الصهيونية المصرية فى لندن عند المؤتمر الاتناشر (1921).

اما ابنه جان قطاوي دي منَسَّى (1896 ـ؟ ) فاعتنق الكاثوليكية وانضم لرهبان الدومينيكان وقام بالدعوة للمسيحية فى اسكندرية .

مصادر

يهود مصريين
رجال اعمال مصريين